ꯃꯩꯉꯥꯜꯒꯤ ꯃꯄꯪ

ꯁꯣꯂꯤꯗ ꯂꯥꯏꯠ, ꯅꯠꯇ꯭ꯔꯒ ꯑꯀꯟꯕ ꯃꯩꯉꯥꯜ  ꯑꯁꯤ ꯃꯄꯪ ꯑꯣꯏꯕ ꯐꯤꯚꯝ ꯑꯃꯗ ꯂꯩꯕ ꯃꯩ ꯌꯥꯎꯕ ꯋꯥꯈꯜꯅ ꯂꯦꯞꯄ ꯃꯆꯥꯛ ꯑꯃꯅꯤ ꯫ ꯃꯁꯤ ꯃꯔꯨꯑꯣꯏꯅ ꯁꯥꯏꯟ꯭ꯁ ꯐꯤꯛꯁꯟꯗ ꯎꯕ ꯐꯪꯉꯤ ꯫

ꯃꯄꯪ ꯃꯩꯉꯥꯜ ꯑꯁꯤ ꯂꯩꯕ ꯌꯥꯏ ꯍꯥꯏꯅ ꯊꯤꯑꯣꯔꯤꯖ ꯇꯧꯈ꯭ꯔꯦ ꯫ ꯆꯥꯡꯌꯦꯡ ꯈꯔꯅ ꯐꯣꯇꯣꯟꯁꯤꯡꯒꯤ ꯃꯔꯛꯇ ꯌꯥꯝꯅ ꯀꯟꯅ ꯏꯇꯔꯦꯛꯁꯟ ꯇꯧꯍꯟꯗꯨꯅ ꯁꯣꯂꯤꯗ ꯐꯣꯇꯣꯅꯤꯛ ꯃꯦꯇꯔ ꯅꯠꯇ꯭ꯔꯒ ꯃꯣꯂꯤꯀꯨꯜꯁꯤꯡ ꯁꯦꯝꯈꯤꯕꯅꯤ ꯍꯥꯏꯅ ꯍꯥꯏꯔꯤ ꯫ ꯁꯣꯂꯤꯗ ꯂꯥꯏꯠꯀꯤ ꯑꯣꯏꯊꯣꯛꯄ ꯌꯥꯕ ꯁꯤꯖꯤꯟꯅꯐꯝꯁꯤꯡꯒꯤ ꯃꯅꯨꯡꯗ ꯀ꯭ꯋꯥꯟꯇꯝ ꯀꯝꯄ꯭ꯌꯨꯇꯔ ꯑꯃꯁꯨꯡ ꯀꯥ-ꯑꯏꯪ-ꯑꯁꯥꯒꯤ ꯁꯨꯄꯔꯀꯟꯗꯛꯇꯔ ꯆꯥꯎꯈꯠꯍꯟꯅꯕ ꯂꯣꯖꯤꯛ ꯒꯦꯠꯁ ꯌꯥꯎꯕ ꯌꯥꯏ ꯫

ꯏꯇꯥꯂꯤꯒꯤ ꯊꯤꯖꯤꯜꯂꯣꯏꯁꯤꯡꯒꯤ ꯀꯥꯡꯂꯨꯞ ꯑꯃꯅ ꯏꯪ ꯲꯰꯲꯵ ꯒꯤ ꯃꯥꯔ꯭ꯆꯇ ꯅꯦꯆꯔ ꯖꯔꯅꯦꯜ ꯗ ꯃꯈꯣꯏꯅ "ꯁꯨꯄꯔꯁꯣꯂꯤꯗ" ꯒꯨꯝꯅ ꯃꯩꯒꯤ ꯑꯦꯛꯠ ꯁꯦꯝꯅꯕ ꯂꯝꯕꯤ ꯑꯃ ꯐꯪꯂꯦ ꯍꯥꯏꯅ ꯐꯣꯡꯈꯤ ꯫

 ꯆꯥꯡꯌꯦꯡꯁꯤꯡ 

ꯐꯣꯇꯣꯟꯁꯤꯡ, ꯃꯩꯒꯨꯝꯕ ꯏꯂꯦꯛꯇ꯭ꯔꯣꯃꯦꯒꯅꯦꯇꯤꯛ ꯔꯦꯗꯤꯑꯦꯁꯟꯒꯤ ꯃꯑꯣꯡꯁꯤꯡ ꯁꯦꯝꯕ ꯁꯔꯨꯛꯁꯤꯡ ꯑꯁꯤ ꯃꯍꯧꯁꯥꯅ ꯑꯃꯒ ꯑꯃꯒ ꯃꯔꯤ ꯂꯩꯅꯩꯗꯦ, ꯑꯗꯨꯕꯨ ꯅꯣꯟꯂꯤꯅꯌꯔ ꯃꯦꯗꯤꯌꯝ ꯑꯃꯗ ꯃꯔꯤ ꯂꯩꯅꯕ ꯑꯣꯏꯍꯟꯕ ꯌꯥꯏ ꯫

ꯑꯦꯝ. ꯑꯥꯏ. ꯇꯤ.-ꯍꯔꯕꯔ꯭ꯗ ꯁꯦꯟꯇꯔ ꯐꯣꯔ ꯑꯜꯇ꯭ꯔꯀꯣꯜ꯭ꯗ ꯑꯦꯇꯝꯁꯅ ꯏꯪ ꯲꯰꯱꯰ ꯒꯤ ꯆꯩꯍꯤ ꯇꯔꯥꯒꯤ ꯈꯨꯖꯤꯡꯗ ꯐꯣꯇꯣꯟ ꯏꯟꯇꯔꯦꯛꯁꯟꯒꯤ ꯃꯇꯥꯡꯗ ꯆꯥꯡꯌꯦꯡꯁꯤꯡ ꯄꯥꯡꯊꯣꯛꯈꯤ ꯫ ꯐꯣꯇꯣꯟ ꯑꯃꯈꯛꯇꯃꯛ ꯑꯁꯤ ꯁꯣꯟꯊꯔꯕ ꯂꯦꯁꯔꯁꯤꯡ ꯑꯦꯕꯖꯣꯜꯨꯠ ꯖꯤꯔꯣꯒꯤ ꯃꯅꯥꯛꯇ ꯏꯪꯊꯍꯜꯂꯕ ꯔꯨꯕꯤꯗꯤꯌꯝ ꯀꯨꯡꯕ ꯂꯩꯆꯤꯜ ꯑꯃꯗ ꯀꯥꯞꯈꯤ ꯫ ꯂꯩꯆꯤꯜꯗ  ꯃꯩꯒꯤ ꯈꯣꯡꯖꯦꯜ ꯑꯁꯤ ꯚꯀ꯭ꯌꯨꯝ ꯑꯃꯗꯒꯤ ꯆꯥꯎꯔꯥꯛꯅ ꯁꯔꯨꯛ ꯱,꯰꯰,꯰꯰꯰ ꯍꯦꯟꯅ ꯇꯞꯅ ꯑꯣꯏꯈꯤ ꯫ ꯂꯩꯆꯤꯜ  ꯑꯗꯨꯒꯤ ꯃꯅꯨꯡꯗ ꯐꯣꯇꯣꯟꯁꯤꯡꯅ ꯃꯩ ꯃꯥꯡꯈꯤ ꯑꯃꯁꯨꯡ ꯃꯦꯁ ꯍꯦꯟꯒꯠꯂꯛꯈꯤ ꯫ ꯐꯤꯚꯝꯁꯤꯡ ꯑꯁꯤꯅ ꯐꯣꯇꯣꯟꯁꯤꯡꯕꯨ ꯑꯇꯣꯞꯄ ꯐꯣꯇꯣꯟꯁꯤꯡꯗ ꯆꯤꯡꯁꯤꯟꯕ ꯑꯃꯁꯨꯡ ꯄꯨꯟꯁꯤꯟꯕ ꯉꯝꯍꯟꯈꯤ, ꯑꯃꯁꯨꯡ ꯂꯩꯆꯤꯜꯅ ꯃꯣꯂꯤꯀꯨꯜ ꯑꯣꯏꯅ ꯊꯥꯗꯣꯛꯈꯤ ꯫ ꯄꯥꯎꯗꯝꯂꯤꯕ ꯃꯇꯨꯡ ꯏꯟꯅ, ꯐꯣꯇꯣꯟ ꯖꯨꯔꯥꯁꯤꯡ ꯲꯰꯱꯳ꯗ ꯎꯕ ꯐꯪꯈꯤ, ꯑꯃꯁꯨꯡ ꯲꯰꯱꯸ꯗ ꯇ꯭ꯔꯤꯄꯜꯠꯁꯤꯡ ꯊꯦꯡꯅꯈꯤ ꯫

 ꯐꯤꯛꯁꯟ 

ꯁꯣꯂꯤꯗ ꯂꯥꯏꯠ ꯑꯁꯤ ꯊꯥꯕꯤ ꯃꯌꯨꯝ ꯁꯥꯕ , ꯄꯣꯔꯇꯦꯜ, ꯑꯃꯁꯨꯡ ꯑꯣꯚꯔꯋꯥꯆ ꯌꯥꯎꯅ ꯚꯤꯗꯤꯑꯣ ꯒꯦꯝꯒꯤ ꯐ꯭ꯔꯥꯟꯆꯥꯏꯖ ꯀꯌꯥꯗ ꯎꯕ ꯐꯪꯉꯤ ꯫ ꯄꯣꯔꯇꯦꯜ ꯲, ꯅꯨꯡꯁꯥꯒꯤ ꯅꯨꯡꯁꯥ ꯑꯁꯤ "ꯍꯥꯔ꯭ꯗ ꯂꯥꯏꯠ ꯕ꯭ꯔꯤꯖꯁꯤꯡ" ꯁꯦꯝꯕꯗ ꯁꯤꯖꯤꯟꯅꯩ, ꯃꯁꯤꯅ ꯃꯄꯪ ꯁꯦꯃꯤ-ꯄ꯭ꯔꯥꯟꯁꯄꯔꯦꯟꯠ ꯋꯥꯛꯋꯦ ꯅꯠꯇ꯭ꯔꯒ ꯕꯔꯦꯌꯔꯁꯤꯡ ꯑꯣꯏꯅ ꯊꯕꯛ ꯇꯧꯏ ꯫ ꯑꯣꯚꯔꯋꯥꯆ ꯋꯥꯈꯜꯅ ꯁꯥꯕ ꯕꯤꯁ꯭ꯀꯔ ꯀꯣꯔꯄꯣꯔꯦꯁꯟꯅ ꯑꯆꯣꯠꯄ ꯃꯩ ꯑꯁꯤ ꯁꯥꯁꯣꯟ ꯁꯥꯅꯕ ꯄꯣꯠ ꯑꯃ ꯑꯣꯏꯅ ꯁꯤꯖꯤꯟꯅꯩ ꯫ ꯍꯦꯂꯣ, ꯑꯆꯣꯠꯄ ꯃꯩ ꯑꯁꯤꯅ ꯃꯥꯡꯖꯤꯜ ꯊꯥꯔꯤꯕ ꯈꯨꯠꯂꯥꯏꯁꯤꯡꯒꯤ ꯌꯨꯝꯐꯝ ꯑꯣꯏ ꯑꯃꯁꯨꯡ ꯃꯈꯣꯏꯒꯤ ꯁꯤꯖꯤꯟꯅꯕ ꯌꯥꯕ ꯈꯨꯠꯂꯥꯏ ꯀꯌꯥ ꯑꯃ ꯍꯥꯏꯕꯗꯤ ꯍꯟꯗꯣꯛꯄ ꯌꯥꯕ ꯕ꯭ꯔꯤꯖꯁꯤꯡ ꯑꯁꯤꯅꯤ ꯫  

ꯇꯤ. ꯚꯤ. ꯒꯤ ꯊꯧꯔꯝ ꯁ꯭ꯇꯥꯔ ꯇ꯭ꯔꯦꯛ ꯁꯣꯂꯤꯗ ꯍꯣꯂꯣꯒ꯭ꯔꯥꯝ ꯀꯌꯥꯔꯛ ꯊꯣꯛꯏ ꯫ ꯔꯦꯗ ꯗ꯭ꯋꯔꯐ, ꯔꯤꯝꯃꯔꯒꯤ ꯁꯛꯇꯝ ꯑꯁꯤ "ꯍꯥꯔ꯭ꯗ ꯂꯥꯏꯠ ꯗ꯭ꯔꯥꯏꯕ" ꯑꯃ ꯐꯪꯂꯕ ꯍꯣꯂꯣꯒ꯭ꯔꯥꯝ ꯑꯃꯅꯤ, ꯃꯁꯤꯅ ꯃꯍꯥꯛꯄꯨ ꯃꯌꯦꯛ ꯁꯦꯡꯕ ꯑꯣꯏꯍꯜꯂꯤ ꯫ ꯑꯦꯅꯤꯃꯦꯠ ꯇꯧꯔꯕ ꯊꯧꯔꯝ ꯁ꯭ꯇꯤꯚꯦꯟ ꯌꯨꯅꯤꯚꯔꯁꯇ, ꯃꯔꯨꯑꯣꯏꯕ ꯁꯛꯇꯝ ꯀꯌꯥ ꯑꯃꯥꯗꯤ ꯃꯩꯗꯒꯤ ꯁꯦꯝꯕ ꯐꯤꯖꯤꯀꯦꯜ ꯑꯣꯏꯕ ꯃꯑꯣꯡꯁꯤꯡ ꯂꯩꯕ, ꯃꯈꯣꯏꯒꯤ ꯍꯛꯆꯥꯡꯒꯤ ꯑꯃꯠꯇ ꯉꯥꯏꯔꯕ ꯃꯆꯥꯛꯀꯤ ꯁꯔꯨꯛ ꯑꯃ ꯑꯣꯏꯅ ꯖꯦꯝꯁꯇꯣꯟ ꯑꯃꯒ ꯂꯣꯏꯅꯅ ꯂꯩꯕ ꯑꯦꯂꯤꯌꯟꯁꯤꯡꯅꯤ ꯫

ꯗꯤ. ꯁꯤ. ꯀꯣꯃꯤꯛꯁꯀꯤ ꯒ꯭ꯔꯤꯟ ꯂꯦꯟꯇ꯭ꯔꯟꯗ, ꯇꯣꯉꯥꯟ-ꯇꯣꯉꯥꯟꯕ ꯂꯦꯟꯇ꯭ꯔꯟ ꯀꯣꯔꯄ꯭ꯁꯁꯤꯡꯅ ꯁꯣꯂꯤꯗ ꯂꯥꯏꯠꯀꯤ ꯀꯟꯁꯇ꯭ꯔꯛꯠꯁꯤꯡ ꯁꯤꯖꯤꯟꯅꯩ ꯫ ꯃꯥꯔꯚꯦꯜ ꯀꯣꯃꯤꯛꯁꯀꯤ ꯃꯒꯨꯟꯁꯤꯡꯗ, "ꯍꯥꯔ꯭ꯗ ꯂꯥꯏꯠ" ꯑꯁꯤ ꯃꯑꯣꯡ ꯀꯌꯥꯗ ꯎꯕ ꯐꯪꯉꯤ ꯫ ꯈꯨꯗꯝ ꯑꯣꯏꯅ, ꯃꯤꯁ ꯃꯥꯔꯚꯦꯜꯅ ꯀꯣꯟꯀꯁꯤꯕ ꯐꯣꯔꯁ ꯄꯨꯊꯣꯛꯅꯕ ꯐꯣꯇꯣꯟ ꯕ꯭ꯂꯥꯁ꯭ꯠꯁꯤꯡ ꯁꯤꯖꯤꯟꯅꯩ ꯫ ꯑꯦꯛꯁ-ꯃꯦꯟ ꯗꯦꯟꯖꯔ ꯔꯨꯝ ꯑꯁꯤꯅ ꯃꯁꯤꯒꯤ ꯁꯤꯃ꯭ꯌꯨꯂꯦꯁꯟꯁꯤꯡꯗ ꯍꯥꯔ꯭ꯗ ꯂꯥꯏꯠꯀꯤ ꯀꯟꯁꯇ꯭ꯔꯛꯁꯤꯡꯁꯨ ꯁꯤꯖꯤꯟꯅꯩ ꯫

ꯃꯇꯦꯡ ꯂꯧꯔꯛꯐꯝ